ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
19 ก.พ. 2559

สรุปตลาดภาคเช้า  
ตลาดหุ้นไทยภาคเช้าปิดปรับตัวเพิ่มขึ้นถึง 10 จุด (+0.8%) มายืนในระดับ 1304.93 จุด ด้วยปริมาณการซื้อขาย 1.9 หมื่นลบ. สวนทางกับตลาดหุ้นในภูมิภาคเอเชียที่ส่วนใหญ่อยู่ในแดนลบ โดยหุ้นที่ดันดัชนี SET เช้านี้เป็นหุ้น Big Cap ในกลุ่มพลังงาน (PTTEP, PTT) รวมทั้งหุ้นที่มีประเด็นข่าวบวกเฉพาะตัวอย่าง TRUE (แบงก์เตรียมปล่อยกู้ 4G) และ CPALL (สมาคม บลจ.ไม่มีมาตรการลงโทษเพิ่มเติม)  
 
แนวโน้ม ภาคบ่าย
คาดดัชนีวันนี้มีแนวโน้มยืนในแดนบวกเหนือระดับ 1300 จุด จากแรงหนุนราคาน้ำมันดิบที่ยังยืนเหนือระดับ 32 US/Barrel ทำให้หุ้นในกลุ่มพลังงานยังมีแรงซื้อเก็งกำไรเข้ามา ขณะที่ความเสี่ยงเรื่องเศรษฐกิจโลกที่ยังคงมีอยู่ ทำให้เราคาดว่า SET จะไม่ไปไหนได้ไกล แนะนำขายทำกำไรบางส่วน ก่อนการหยุดยาว 
 
วิเคราะห์ทางเทคนิค
UBIS 
ราคาปิด 6.45 บาท
แนวรับ 6.30 บาท แนวต้าน 7.0 บาท
แนว cut loss หากราคามีแนวโน้มหลุด 6.10 บาท
กราฟ UBIS(week) ได้สร้างสัญญาณซื้อด้วย 4 เงื่อนไขอย่างชัดเจนแล้ว ได้แก่การตัดผ่านแนว minor trend ขึ้นมา การตัดผ่านเส้นค่าเฉลี่ยสำคัญ การเกิด W-shape  และสัญญาณตัดขึ้นใน Stoch ซึ่งจะทำให้ราคาหุ้นมีโอกาสเดินหน้าไปยัง 7 บาทไม่ยาก ติดปัญหาตรงที่ปริมาณโวลุ่มที่น้อยทำให้เป็นอุปสรรค แต่การฟอร์มตัวสูงทำให้น่าสนใจ
 
เด็กแนว
PE อาการของหุ้นไม่ค่อยปกติสักเท่าไรวันนี้ และย้อนหลังไป 2 สัปดาห์ก็มีอาการไม่ต่างกัน เพราะราคาหวือหวา ขณะที่โวลุ่มมีเพิ่มขึ้นมากกว่าเฉลี่ยย้อนหลัง ในทางเทคนิคบอกว่ามีคนเข้ามาเกี่ยวข้อง และในทางจิตวิทยาก็บอกต่อว่าการที่มีคนเข้ามาเกี่ยวข้องย่อมต้องหมายถึงว่าอาจจะมีปัจจัยอะไรบางอย่างเกือบขึ้นตามมา
เมื่อตรวจสอบข้อมูลที่เคยปรากฏ พบว่าเคยมีข่าวเรื่องที่จะมีต่างชาติเข้ามาเจรจาขอถือหุ้นบริษัท เพื่อนำไปต่อยอดธุรกิจด้านเช่าซื้อ ซึ่งเรื่องนี้ถือว่าน่าสนใจ
เนื่องจากหากเป็นจริงจะทำให้สถานะของบริษัทแข็งแกร่งขึ้นและเป็นหุ้นน่ามองในอนาคต ญี่ปุ่นนั้นแห่กันเข้ามาในไทย ซื้อ และร่วมทุนกิจการไม่น้อย มองอนาคตการเติบโตใน AEC มีความสำคัญ ดังนั้นจึงถือว่าการชิงความได้เปรียบทางธุรกิจต้องเร่งมือ ถ้าเป็นเช่นนั้นจริง PE จะเป็นหุ้นที่ turnaround ในที่สุด ราคาแถวนี้จึงเหมาะที่จะเข้ามาเก็งกำไร เก็งข่าวกันก่อน ส่วนความจริงจะตามมาเมื่อไรก็ค่อยว่ากัน หุ้นมักเล่นนำด้วยกระแสเสมอ
กราฟ PE มีการสร้าง tower ไปแล้ว 1 ตึก และมีแนวโน้มที่จะสร้างตึกที่สอง เนื่องจากสัญญาณซื้อเกิดใน Stoch และมีโวลุ่มเพิ่มขึ้น ขณะที่แท่งเทียน 120 นาที ตัดเส้นค่าเฉลี่ยสำคัญขึ้นมา แนะนำซื้อเก็งกำไร